OzLabs/hebrew-wiki-articles huggingface dataset:
כריס קונס

כריסטופר אנדרו "כריס" קונס (באנגלית: Christopher Andrew "Chris" Coons; נולד ב-9 בספטמבר 1963) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת דלאוור מאז נובמבר 2010. הוא ירש את המושב הריק שהותיר ג'ו ביידן עם מינויו לסגן נשיא ארצות הברית.

==ביוגרפיה==
קונס נולד בגרינוויץ שבקונטיקט, כבנם של שרה לבית הייבס וקנלם "קן" קונס. הוריו הם ממוצא אנגלי ואירי. הוא גדל בהוקסין שבדלאוור, עיירה הסמוכה לעיר וילמינגטון. הוא סיים את לימודיו בתיכון ולאחר מכן למד לתואר ראשון בכימיה ובמדע המדינה ב-1985 באמהרסט קולג' (Amherst College) שבמסצ'וסטס. בעת לימודיו בקולג' יצא לשנת לימודים באוניברסיטת ניירובי שבקניה, ועבד שם כמתנדב העוסק בסיוע הומניטרי. בהמשך למד לתואר שני במשפטים באוניברסיטת ייל.

קונס במספר מטי בחירות של מועמדים פוליטיים, ובהם גם זה של מושל קליפורניה לשעבר רונלד רייגן בבחירות 1980 לנשיאות. לאחר מכן, בעת לימודיו בקולג', עזב את המפלגה הרפובליקנית ועבר לתמוך בדמוקרטים, וב-1996 נבחר כשליח מטעם העיר וילמינגטון לוועידה הדמוקרטית הלאומית שהתקיימה בשיקגו. בהמשך החל לשמש פרקליט בניו יורק עד ששב לדלאוור בשנת 1996. בדלאוור שימש במשך שמונה שנים כיועץ משפטי עבור חברת ייצור חומרים. בה בעת הוא עבד כמספר ארגונים ללא מטרת רווח.

בשנת 2000 החל לשמש כנשיא מועצת מחוז ניו קאסל שבדלאוור, ולאחר שנבחר לשרת כנציב האקזקוטיבי של המחוז ב-2004, שירת בתפקיד זה שש שנים עד 2010.

במהלך הבחירות לנשיאות ארצות הברית 2008, ג'ו ביידן, הסנאטור הוותיק מדלאוור, נבחר על ידי המתמודד הנשיאותי ברק אובמה כעמיתו למירוץ וכפועל יוצא למועמד הדמוקרטי לתפקיד סגן נשיא ארצות הברית. ביידן התמודד במקביל לכהונה נוספת בסנאט, וזכה בבחירות לסנאט האמריקאי בדלאוור באותה השנה. משנבחר גם לסגן הנשיא, התפטר ביידן מהסנאט ובמוקמו מונה באופן ארעי טד קאופמן. להשלמת שארית כהונתו של ביידן נערכו בשנת 2010 בחירות ביניים, בהן גבר קונס על יריבתו הרפובליקנית ונבחר להשלים את יתרת כהונתו של ביידן בנובמבר 2014 נבחר לכהונה מלאה.

קונס נשוי ואב לשלושה. הוא פרסביטריאני באמונתו.

==קישורים חיצוניים==

* 

* 
* [http://www.coons.senate.gov/ כריס קונס], באתר הסנאט
* 

==הערות שוליים==

קטגוריה:חברי המפלגה הדמוקרטית (ארצות הברית)
קטגוריה:חברי הסנאט של ארצות הברית מדלאוור
קטגוריה:עורכי דין אמריקאים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:סנאטורים חברי המפלגה הדמוקרטית
קטגוריה:בוגרי בית הספר למשפטים באוניברסיטת ייל
קטגוריה:בוגרי מכללת אמהרסט
קטגוריה:אמריקאים שנולדו ב-1963
טרי מקאוליף

טרנס ריצ'רד "טרי" מקאוליף (באנגלית: Terence Richard "Terry" McAuliffe; נולד ב-9 בפברואר 1957) הוא פוליטיקאי אמריקאי מהמפלגה הדמוקרטית, שכיהן כמושל ה-72 של מדינת וירג'יניה מאז ינואר 2014 עד ינואר 2018.

==ביוגרפיה==
מקאוליף נולד בסירקיוז, ניו יורק, למילי וג'ק מקאוליף, וגדל בעיר. משפחתו היא קתולית. אביו היה סוכן נדל"ן ופוליטיקאי דמוקרטי מקומי. הוא סיים את לימודיו בתיכון ב-1975, וב-1979 סיים תואר ראשון באוניברסיטה הקתולית של אמריקה. לאחר סיום לימודיו עבד עבור הקמפיין של הנשיא ג'ימי קרטר ב-1980. בהמשך נרשם לאוניברסיטת ג'ורג'טאון, וסיים תואר ראשון במשפטים ב-1984.

מקאוליף הוא חבר קרוב של הזוג ביל והילרי קלינטון. הוא ניהל במשותף את קמפיין הבחירות לנשיאות מחדש של ביל קלינטון ב-1996. הוא גייס סכומי כסף עצומים עבור ביל בעת נשיאותו, בסך 275 מיליון דולר, וכן 1.35 מיליון דולר לאחר תום הנשיאות.

בשנת 2001 נבחר לשרת כיושב ראש הוועדה הדמוקרטית הלאומית (DNC), תפקיד אותו מילא עד 2005. בעת כהונתו דחף למימון נרחב של פוליטיקאים דמוקרטים בווירג'יניה, וכך למשל העביר 5 מיליון דולר לקמפיין המוצלח של טים קיין, שבסופו של דבר נבחר למושל ושירת בעמדה זו בשנים 2006–2010. מקאוליף כיושב ראש משותף של מסע הבחירות לנשיאות של הסנאטורית הילרי קלינטון ב-2008.

בשנת 2012 נבחר לעמית מחקר בבית הספר לממשל ע"ש ג'ון פ. קנדי באוניברסיטת הרווארד. בנובמבר 2012 הכריז כי בכוונתו להתמודד למשרת מושל מדינת וירג'יניה. באפריל 2013 זכה במועמדות הדמוקרטית למושל, כאשר עמד ללא תחרות בפריימריז של מפלגתו. בנובמבר באותה השנה נבחר כמושל, לאחר מרוץ צמוד נגד יריבו הרפובליקני וכן יריב ליברטריאני נוסף. ב-11 בינואר 2014 נכנס לתפקידו במקומו של בוב מקדונל היוצא. ירש אותו במשרת המושל סגנו, רלף נורתם, שהביס את יריבו הרפובליקני אד גילספי בנובמבר 2017.

הוא היה מועמד המפלגה הדמוקרטית לתפקיד מושל וירג'יניה בבחירות 2021. ביום הבחירות לתפקיד המושל, ב-2 בנובמבר, הפסיד מקאוליף למועמד הרפובליקני גלן יאנגקין במפלה שנחשבה למפח נפש עבור הדמוקרטים והנשיא ביידן.

מקאוליף נשוי לדורותי סוואן, ולזוג חמישה ילדים.

==קישורים חיצוניים==

* 

* [http://governor.virginia.gov/ טרי מקאוליף], אתר מושל וירג'יניה
* 
* 

==הערות שוליים==

קטגוריה:מושלי וירג'יניה
קטגוריה:בוגרי האוניברסיטה הקתולית של אמריקה
קטגוריה:בוגרי בית הספר למשפטים באוניברסיטת ג'ורג'טאון
קטגוריה:מושלי מדינות ארצות הברית מהמפלגה הדמוקרטית
קטגוריה:עורכי דין אמריקאים
קטגוריה:יושבי ראש הוועדה הדמוקרטית הלאומית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1957
קרן ביל ומלינדה גייטס

קרן ביל ומלינדה גייטס (באנגלית: The Bill & Melinda Gates Foundation, בראשי תיבות: BMGF) היא הקרן הפרטית הגדולה והעשירה בעולם, שהוקמה בידי ביל ומלינדה גייטס. היא הוקמה בשנת 2000 ולפני כן נקראה "קרן ויליאם ה. גייטס" ("William H. Gates Foundation"), ממועד הקמתה ב-1994 ועד הפיכתה לקרן הנוכחית. לקרן הון עצום של 42.3 מיליארד דולר אמריקאי. מטרותיה העיקריות של הקרן הן ברמה הגלובלית; היא פועלת ברחבי העולם להעלאת רמת הבריאות והפחתת העוני. מטרותיה בארצות הברית בפרט, הן הרחבת ההזדמנויות לחינוך וגישה למידע טכנולוגי.

הקרן מבוססת בסיאטל, וושינגטון, ובנוסף לביל ומלינדה גייטס, נשלטת במשותף על ידי ידידם הקרוב ואיש אמונם, המיליארדר וורן באפט, העוסק בנדבנות גם כן. בשנת 2012 תרם באפט לקרן 1.5 מיליארד דולר. בכיר נוסף בקרן הוא אביו של ביל גייטס, ויליאם הנרי "ביל" גייטס השני. בשנת 2007 דורגו מייסדי הקרן ביל ומלינדה במקום השני ברשימת האנשים הנדיבים ביותר באמריקה, אחרי וורן באפט.

בזמן התפרצות הנגיף Covid19 ברחבי העולם, תרמה הקרן 250 מיליון דולר למען המאבק בו.

נכון ל-2018 תרם ביל גייטס 36 מיליארד דולר לקרן.

בין הפרויקטים שנתמכו על ידי הקרן נמנה "נטל המחלות הגלובלי".

==קישורים חיצוניים==

* 

* 
* 
* 
* 

==הערות שוליים==

קטגוריה:נדבנים אמריקאים
קטגוריה:זוכי פרס נסיך אסטוריאס לשיתוף פעולה בין-לאומי
קטגוריה:קרנות השקעה
קטגוריה:קרנות נדבנות
טקסטרון

טקסטרון (באנגלית: Textron, NYSE: TXT) הוא תאגיד אמריקאי תעשייתי. קבוצת חברות הבת שלה כוללת את בל הליקופטר, ססנה איירקראפט קומפני, גרינלי ועוד. היא נוסדה על ידי רויאל ליטל בשנת 1923 בשם "Special Yarns Company" כחברת טקסטיל. המשרדים הראשיים נמצאים בפרובידנס, רוד איילנד, ארצות הברית.

שווי השוק שלה (יוני 2015) מוערך בכ-12.5 מיליארד דולר והיא מעסיקה כ-40,000 עובדים.

==קישורים חיצוניים==

* 
* 

קטגוריה:חברות אמריקאיות
קטגוריה:פרובידנס
אבו כרב אסעד

אַבּוּ כַּרִבּ אַסְעַד (בערבית: أبو كرب أسعد; נפטר בשנת 420) היה מונרך חִמְיַרִי במפנה המאה ה-5, שלפי רוב המקורות ההיסטוריים התגייר.

==רקע==
במקורות היהודיים מופיע שישוב יהודי ענק היה בחצי האי ערב שמקורו בגלות יהודה שגלתה בבית ראשון. כך כתוב באיכה רבה ב', ד': "שמונים אלפים פרחי כהונה בקעו בחיילותיו של נבוכדנאצר ובידן מגיני זהב, הלכו להם אצל ישמעאלים והוציאו להם מיני מלוחים ונודות מנופחות אמרו להם נשתה קדמיי אמרו להן אכלו קדמיי, ולבתר כן אתון שתיין מן דאכלון הוה נסיב כל חד וחד מינייהו זיקא ויהב ליה בפומיה, והוה רוחא עליל בכריסה ובקעה ליה הה"ד (ישעיה כא, יג): "מַשָּׂא בַּעְרָב בַּיַּעַר בַּעְרַב תָּלִינוּ אֹרְחוֹת דְּדָנִים" (יד): "לִקְרַאת צָמֵא הֵתָיוּ מָיִם יֹשְׁבֵי אֶרֶץ תֵּימָא בְּלַחְמוֹ קִדְּמוּ נֹדֵד"

חצי האי ערב של המאה ה-4 וה-5 היה נטוע בין שתי האימפריות המתחרות, ביזנטיון הנוצרית מחד ופרס הזורואסטרית מאידך.

==גיורו של המלך==
בעוד רוב המקורות מסכימים כי אבו כרב (מלך בין 385 עד 420) היה הראשון בין מלכי חמיר שהתגייר, נסיבות ההתגיירות אפופות אגדות עם. ככל הנראה הגיור התרחש בשנת 390, במהלך מסעות לחימה פנימיים שניהל ביַתְ'רִבּ מול מתקוממים שהרגו את קרוב משפחתו שהתעמר בהם. אחיינו של אבו כרב, חרית' אבן-עמרו, שהתגייר אף הוא, התמנה כמושל מכה ויתר'ב.

ב-420 נרצח אבו כרב בידי שומרי ראשו, ובנו, חסן, מלך במקומו.

==ראו גם==
* יוסף ד'ו נואס
* יהדות חצי האי ערב

==קישורים חיצוניים==
* 
* חיים שוארצבוים, [http://www.daat.ac.il/daat/kitveyet/mahanaim/gerim-2.htm גרים ומתייהדים בחצי-האי ערב], באתר "דעת" (מתוך: מחניים, גיליון צ"ב, ה'תשכ"ד)

קטגוריה:שליטי ארצות
קטגוריה:נשיאים יהודים
קטגוריה:תימן: היסטוריה
קטגוריה:ערב הסעודית: היסטוריה
קטגוריה:אצולה יהודית
קטגוריה:גרים
קטגוריה:יהודים ויהדות בימי הביניים
קטגוריה:יהדות ארצות האסלאם
קטגוריה:נפטרים ב-430
בית הספר קשת (מזכרת בתיה)

בית הספר היסודי קשת במזכרת בתיה הוא בית ספר שש שנתי השייך לזרם החינוך הממלכתי המשלב. בשנת 2016 שונה שמו לבית ספר יסודי קשת ע"ש אורי אורבך. בבית הספר, שנוסד בתחילת שנת הלימודים תשס"ז, לומדים בכיתות מעורבות דתיים לאומיים וחילוניים. בכניסת תלמיד לבית הספר, הוא ישויך לקבוצת זהות על פי אמונתו הדתית. הקבוצות קרויות על שם החלוקה בפעילות הבוקר לתפילה ומפגש שיח – קבוצת תפילה וקבוצת מפגש. קבוצות אלה באות לידי ביטוי לא רק בפעילות הבוקר, אלא גם בחלק משיעורי היהדות בבית הספר.
בחודש נובמבר של שנת 2020 זכה בית הספר להתקבל לבתי הספר המכילים של עמותת אינקולו.

שמאל
קיר "מזכרת בתיה"

==פרויקטים במסגרת בית הספר==
מדי שנה מתקיימים מגוון פרויקטים ואירועים במסגרת בית הספר. הבולטים בהם:
*מופע התרמה השנתי המבוצע על ידי תלמידי כיתות ו', במטרה לגייס כספים לעמותות שונות.
*בתי מדרש בית ספריים ורב-גילאיים, שבהם תלמידי הכיתות הגבוהות בבית הספר לומדים ביחד עם תלמידי הכיתות הנמוכות.
*חגיגות יום העצמאות המאורגנות על ידי שכבת ה'.
*טקסי מועדי ישראל המועברים על ידי השכבות השונות.
*פרויקט סיום של תלמידי כיתות ו'.

הפרויקטים מיועדים לא רק לתלמידי בית הספר, אלא לכל חברי הקהילה, המשתתפים בארגון ובביצוע.

==היסטוריה==
בית הספר הוקם ביוזמת קבוצת הורים ממזכרת בתיה, בשיתוף המועצה המקומית ומשרד החינוך. הוא נוסד בתחילת שנת הלימודים תשס"ז. בתחילת דרכו בית הספר היה מורכב מכיתה אחת בתוך בית הספר בן-גוריון במזכרת בתיה, ורק בשנת הלימודים תשס"ט בית הספר הועבר למבנה נפרד והפך לעצמאי. בשנת תשע"ג נוסדה חטיבת הביניים קשת, שמונה, נכון לשנת הלימודים תשע"ה, שלוש כיתות ז'-ט'. בשנת תשע"ט נוסד גם תיכון "קשת", בבנין של חטיבת הביניים. נכון לשנת תשע"ט, ישנם שני מבנים לבית הספר קשת: יסודי ותיכון.

==קהילת קשת במזכרת בתיה==
סביב הקמת בית הספר, נוסדה קהילה המונה כיום (2015) כ-350 משפחות. הקהילה מפעילה עמותה, ומקיימת מדי שנה מגוון אירועים הקשורים במסורת היהודית, תוך שילוב כל הזרמים בקהילה. בנוסף, מוציאה הקהילה מדי שבוע עלון בנושא פרשת השבוע, שנכתב על ידי בני הקהילה.

==הלימודים בבית הספר==
===מקצועות היהדות===
בית הספר משלב בתוכנית הלימודים לימוד מוגבר של מקצועות יהדות, כאשר חלקם נלמדים בכיתות האם וחלקם בקבוצות הזהות השונות (תפילה/מפגש). בין מקצועות היהדות הנלמדים בבית הספר ישנם תורה, נביאים, תרבות יהודית, מחשבת ישראל, משנה וגמרא.

===מקצועות הבחירה לכיתות החטיבה===
מעבר למקצועות החובה הנלמדים במסגרת הלימודית הרגילה, מועברים לאחר שעות הלימודים הרגילות שיעורי בחירה במקצועות מגוונים – כל תלמיד חייב ללמוד לפחות מקצוע בחירה אחד בהיקף של 2 שעות שבועיות לאחר שעות הלימודים. בין השיעורים ניתן למצוא הגברת יהדות (תלמוד), דרמה, ניווט ספורטיבי, קולנוע, רובוטיקה, אומנות, דיפלומטיה ציבורית, גישור, מחול ולעיתים מקצוע נוסף המשתנה בהתאם לדרישה.

==ראו גם==
*קשת (חינוך)
*בית הספר קשת
*חינוך ממלכתי משלב

==קישורים חיצוניים==
* 
* [https://www.keshetmb.org.il/ אתר בית הספר]
* [https://www.keshetmb.org.il/ אתר קהילת קשת מזכרת בתיה]
* [http://www.madlan.co.il/education/school/416677|אתר אתר מדלן לגבי בית הספר]
* עלון [http://keshetmb.org/vedibartabam|עלון "ודברת בם"] (עלון פרשת השבוע)

קטגוריה:בתי ספר יסודיים בישראל
קטגוריה:מזכרת בתיה: מבנים
קטגוריה:אורי אורבך
דלרנה (מחוז)

מחוז דלרנה (בשוודית: Dalarnas län; מילולית: "העמקים") הוא מחוז במערבה של שוודיה. מחוז דלרנה גובל בימטלנד בצפון, ביבלבורג במזרח, בווסטמנלנד בדרום מזרח, בארברו בדרום, ב בדרום מערב ובנורווגיה במערב. המחוז נמצא בשטח החבלים דלרנה (בעל אותו השם) ובוסטמנלנד.

מחוז דלרנה הוכרז רשמית ב-1 בינואר 1997. בין השנים 1647–1997 נקרא המחוז "מחוז קרופברג" (Kopparbergs län), ומאז 1997 שונה שמו ל"מחוז דלרנה".

==קישורים חיצוניים==

* 
* 

==הערות שוליים==

דלרנה
EIRP

EIRP (ראשי תיבות של: Equivalent Isotropically Radiated Power או Effective Isotropically Radiated Power) הוא מונח במערכות מבוססות תקשורת רדיו המתאר את העצמה אשר אנטנה איזוטרופית (אשר קורנת באופן אחיד בכל כיוון) תקרין בה כדי להפיק עצמה מרבית הנצפית בכיוון שבח האנטנה המרבי. EIRP יכול להתחשב בניחות לאורך מסלול השידור והחיבורים וכולל את שבח האנטנה.

בדרך כלל מבוטא EIRP במונחי דציבל מעל עצמת יחס, בדרך כלל של אנטנה איזוטרופית עם עצמת סיגנל זהה. הגודל EIRP מאפשר לערוך השוואה בין קורנים שונים ללא התחשבות בסוג, צורה או גודל. מתוך ה-EIRP ועם מידע אודות שבח האנטנה האמיתי, ניתן לחשב את:
:<math>EIRP = P_T - L_c + G_a</math>

כאשר <math>\scriptstyle EIRP</math> ו <math>\scriptstyle P_T</math> (עצמת פלט של משדר) הם ביחידות dBm. ניחות כבלים (<math>\scriptstyle L_c</math>) בדציבל ושבח האנטנה (<math>\scriptstyle G_a</math>) ביחידות של dBi ביחס לאנטנה איזוטרופית (תאורטית).
הדוגמה משתמשת ב dBm אך נפוץ גם השימוש ב dBW.

דציבלים נוחים לשימוש כדי להביע את היחס בין שני ערכים כמותיים. dBm משתמש ב 1mW לייחוס ו dBW משתמש ב 1W לייחוס.

:<math>\text{dBm} = 10 \log \left(\frac{\text{power out}}{1\,\mathrm{mW}} \right)</math>

וכן

:<math>\text{dBW} = 10 \log \left(\frac{\text{power out}}{1\,\mathrm{W}} \right)</math>

שידור ב-50W זהה ל-17dBW או 47dBm.

:<math>16.9897\,\mathrm{dBW} = 10 \log \left(\frac{50\,\mathrm{W}}{1\,\mathrm{W}} \right)</math>

ה EIRP משמש להערכת שטח השירות של משדר, וכן לתאם משדרים על אותה תדירות כדי שכיסוי המשדרים לא יחפוף זה את זה.

בשטחים בנויים, רגולציה עלולה להגביל את ה EIRP של משדר כדי למנוע חשיפה של אדם לעצמת שדה אלקטרומגנטי גבוהה, אולם ההגבלה בעיקר נובעת כדי למזער את ההפרעה לשירותים על תדרים דומים.

== ראו גם ==
* הספק אפקטיבי מוקרן (ERP)

== הערות שוליים ==

קטגוריה:אנטנות
סביאלנד

סביאלנד (בשוודית: Svealand, "ארץ סְבֵיאָה") הוא המרכזי והמאוכלס ביותר מבין ארבעת חלקיה של שוודיה, ומהווה ארץ היסטורית (לצד נורלנד, סקונהלנד ויֶטאלנד) שמתגוררים בה כ-40% ממספר תושביה של ממלכת שוודיה של ימינו.

שטחה של סביאלנד הוא 80,846 קמ"ר, ומתגוררים בה 3,928,807 תושבים (נכון ל-31 בדצמבר 2014).

ארץ סביאלנד משתרעת בין ארץ יטאלנד מדרום, ארץ נורלנד מצפון, במזרח נמצא הים הבלטי ובמערב נמצאת נורווגיה.

בסביאלנד נמצאות עיר הבירה של ממלכת שוודיה סטוקהולם, כמו גם האוניברסיטה העתיקה ביותר בסקנדינביה בעיר אופסלה, בה גם מקום מושבו של הארכיבישוף של שוודיה.

== ראו גם ==
* חלוקה מנהלית של שוודיה

== קישורים חיצוניים ==

* 

קטגוריה:שוודיה: ארצות
מבחן דיריכלה

במתמטיקה, מבחן דיריכלה הוא שיטת בדיקה להתכנסות של טורים. הוא נקרא על שם יוהאן פטר גוסטב לז'ן דיריכלה שתיארו לראשונה, ופורסם לאחר מותו, בשנת 1862 כחלק ממאמר פרי עטו.

== המבחן ==

המבחן קובע כי אם <math>\{a_n\}</math> היא סדרה של מספרים ממשיים ו-<math>\{b_n\}</math> היא סדרה של מספרים מרוכבים, והן מקיימות:

* <math>a_n \geq a_{n+1}</math>
* <math>\lim_{n \rightarrow \infty}a_n = 0</math>
* <math>\left|\sum^{N}_{n=1}b_n\right|\leq M</math> לכל מספר טבעי N

כאשר M הוא קבוע מסוים, אז הטור:

<math>\sum^{\infty}_{n=1}a_n b_n</math> 

מתכנס.

== הוכחה ==

יהיו <math>S_n = \sum_{k=1}^n a_k b_k</math> ו-<math>B_n = \sum_{k=1}^n b_k</math>.
 
מביצוע סכימה בחלקים, נקבל: <math>S_n = a_{n} B_{n} + \sum_{k=1}^{n-1} B_k (a_k - a_{k+1})</math>.
 
כיוון ש-<math>B_n</math> חסום על ידי M ו- <math>a_n \rightarrow 0</math>, הראשון באיברים באגף ימין של הביטוי לעיל שווה לאפס, דהיינו <math>a_{n}B_{n} \to 0</math> כש- <math>n \rightarrow \infty</math>.

בנוסף, כיוון שהסדרה <math>a_n</math> היא מונוטונית לא עולה, <math>a_k - a_{k+1}</math> חיובי לכל k, לכן <math>|B_k (a_k - a_{k+1})| \leq M(a_k - a_{k+1})</math>. כלומר, גודלו של הסכום החלקי של B<sub>n</sub> כפול פקטור משתנה מסוים, קטן או שווה לחסם העליון של הסכום החלקי של B<sub>n</sub> כפול אותו הגורם.

אולם <math> \sum_{k=1}^n M(a_k - a_{k+1}) = M\sum_{k=1}^n (a_k - a_{k+1})</math>, ולכן הטור הוא טור טלסקופי ששווה <math>M(a_1 - a_{n+1})</math>, ולפיכך מתכנס ל- <math>Ma_1</math> כש- <math>n \rightarrow \infty</math>. לכן, <math> \sum_{k=1}^\infty M(a_k - a_{k+1})</math> מתכנס.

מכך נובע איפוא, ש- <math> \sum_{k=1}^\infty |B_k(a_k - a_{k+1})|</math> מתכנס גם כן כתוצאה ישירה של מבחן ההשוואה. 

מ.ש.ל

== יישומים ==

מקרה פרטי מיוחד מסוים של מבחן דיריכלה הוא מבחן לייבניץ המפורסם יותר, במקרה בו:

<math>b_n = (-1)^n \Rightarrow\left|\sum_{n=1}^N b_n\right| \leq 1</math>.

תוצאה נוספת הנובעת ממבחן דיריכלה היא ש-<math> \sum_{n=1}^\infty a_n \sin n </math> מתכנס כאשר <math>\{a_n\}</math> היא סדרה יורדת השואפת לאפס (ההנחה שטור הסינוסים חסום הוא תוצאה ישירה של קיום חסם על הסכימה <math> \sum_{n=1}^N e^{in} </math> כש-i היחידה המדומה).

==קישורים חיצוניים==
* 

קטגוריה:טורים מתמטיים
ויין דאונינג

גנרל ויין דאונינג
ויין אלן דאונינג (באנגלית: Wayne Allan Downing; 10 במאי 1940 - 18 ביולי 2007) היה גנרל אמריקאי אשר שימש כמפקד פיקוד המבצעים המיוחדים המשולבים ופיקוד המבצעים המיוחדים.

==ביוגרפיה==
דאונינג נולד וגדל בעיירה פאוריה שבמדינת אילינוי. דאוניג החל את דרכו בצבא ארצות הברית עם הרשמו למכללה הצבאית ווסט פוינט. לאחר שסיים את חוק לימודיו ב-1962, והוסמך כקצין בדרגת לוטננט. עם סיום לימודיו התגייס לצבא ועבר הכשרה כלוחם, קורס קציני חי"ר, קורס הסיירים והסמכה כצנחן. לאחר מכן שירת כמפקד מחלקה בחטיבת הצנחנים ה-173 ולחם במלחמת וייטנאם. בשנת 1966 שירת כמדריך וכמפקד פלוגה בבית הספר לחי"ר שבפורט בנינג. בשנים 1968–1969 שב לווייטנאם ולחם על כמפקד פלוגה ובהמשך כקצין מבצעים גדודי וחטיבתי בדיוויזיית החי"ר ה-25.

לאחר מכן שירת במשרד ההגנה. בתפקידו הבא שימש כקצין מבצעים וכמפקד הגדוד ה-2 ברגימנט הריינג'רס ה-75. בשנים 1982–1984 פיקד על החטיבה ה-3 בדיוויזיית השריון הראשונה ולאחר מכן על רגימנט הריינג'רס ה-75. בתפקידו הבא שימש כסגן מפקד פיקוד הכוחות המיוחדים ובהמשך מונה לסגן מפקד פיקוד האימונים וההדרכה של צבא ארצות הברית (TRADOC). לאחר מכן שימש דאונינג כמפקד פיקוד המבצעים המיוחדים המשולבים, בין היתר במבצע מטרה צודקת ובמלחמת המפרץ. בתפקידו האחרון שימש כמפקד פיקוד המבצעים המיוחדים, בין היתר בקרב מוגדישו. בפברואר 1996 פרש לגמלאות.

לאחר פיגועי 11 בספטמבר נקרא דאונינג לשוב לשירות המדינה ושימש כסגן היועץ לביטחון לאומי לנושא לוחמה בטרור במועצה לביטחון לאומי של נשיא ארצות הברית. דאוניג נפטר בשנת 2007.

==קישורים חיצוניים==

* 

==הערות שוליים==

 

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד המבצעים המיוחדים המשולבים
קטגוריה:הריינג'רס
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מפקדי פיקוד המבצעים המיוחדים
קטגוריה:בוגרי האקדמיה הצבאית של ארצות הברית
קטגוריה:מפקדים בלגיון הכבוד
קטגוריה:נפטרים מדלקת קרום המוח
קטגוריה:מלחמת המפרץ: אישים
קטגוריה:אמריקאים שנולדו ב-1940
קטגוריה:אמריקאים שנפטרו ב-2007
חטיבת הצנחנים ה-173

חטיבת הצנחנים ה-173 היא חטיבת צנחנים בצבא ארצות הברית הכפופה לפיקוד אירופה של ארצות הברית. החטיבה הוקמה לראשונה באוגוסט 1917 בתור חטיבת חיל רגלים, ולאחריה פורקה והוקמה מחדש במספר וריאציות. לבסוף הוסבה החטיבה בשנת 1963 לחטיבת צנחנים עצמאית שאינה כפופה לדיוויזיה. החטיבה ראתה את שורשיה בגדוד הצנחנים ה-503 אשר צנח במלחמת העולם השנייה בפיליפינים. 

החטיבה הייתה היחידה הראשונה של צבא ארצות הברית שנשלחה למלחמת וייטנאם, במהלכה זכתה לפרסום בשל מבצע עיר צומת ב-1967, הצניחה המבצעית החטיבתית היחידה שביצע צבא ארצות הברית במלחמה, ובשל צניחה חטיבת שביצעו אנשיה במלחמת עיראק בשנת 2003. החטיבה מונה 6 גדודים ומפקדת החטיבה ממוקמת בויצ'נזה, איטליה. 
==ראו גם==
* הדיוויזיה המוטסת ה-101
* הדיוויזיה המוטסת ה-82
==קישורים חיצוניים==

* .
* 

==הערות שוליים==

קטגוריה:יחידות בצבא ארצות הברית במלחמת העולם השנייה
קטגוריה:יחידות צנחנים אמריקאיות
קטגוריה:יחידות בצבא ארצות הברית
קטגוריה:ארצות הברית: יחידות מובחרות
קטגוריה:חטיבות בצבא ארצות הברית
יוהאן השלישי, מלך שוודיה

יוהאן השלישי (בשוודית: Johan III; 20 בדצמבר 1537 – 17 בנובמבר 1592) היה מלך שוודיה מ-1568 ועד מותו. הוא היה בנם של גוסטב ואסה ושל אשתו השנייה, מרגרט ליונהבורד, אשת אצולה שוודית. הוא היה דוכס פינלנד בין השנים 1556 – 1563, וב-1581 קיבל את התואר "הנסיך הגדול של פינלנד".

==ביוגרפיה==
יוהאן היה בנם השני של גוסטב ואסה (הראשון) ושל מרגרט ליונהבורד. כדוכס פינלנד הוא התעמת עם אחיו, אריק הארבעה- עשר, מלך שוודיה וב-1563 הוא נכלא על ידו. לאחר שחרורו מהכלא, ככל הנראה בשל אי השפיות של אחיו, הצטרף יוהאן למתנגדים לאחיו, הדיח אותו וירש אותו על כס המלכות. בעל בריתו החשוב ביותר היה דודו מצד אמו, סטן ליונהבורד. זמן קצר לאחר מכן הוציא יוהאן להורג את יועצו הנאמן ביותר של אחיו, יורן פרסון, שהוחזק כאחראי העיקרי ליחס הנוקשה שיוהאן זכה לו כאשר נכלא. עד יומו האחרון של אחיו אריק, קיננו בליבו של יוהאן חששות. הפחד שלו מפני האפשרות שהמלך המודח ישוחרר מכלאו, הובילה אותו להורות ב-1571 לשומריו של אחיו, להרוג אותו בכל מצב בו יעלה בפניהם החשד שמישהו עלול לשחרר אותו. באופן זה סיים אריק הארבעה עשר ככל הנראה את חייו ב-1577.

בהמשך יזם יוהאן שיחות שלום עם דנמרק ועם העיר ליבק, כדי להביא את מלחמת שבע השנים הצפונית לקיצה, אך דחה את הסכמי רוסקילדה (1568) שבו קיבלו נציגיו דרישות מרחיקות לכת של הדנים. לאחר שנתיים נוספות של לחימה, הסתיימה המלחמה בויתורים מינוריים של השוודים בהסכם שצ'צ'ין שנחתם ב-1570. בשנים הבאות הוא נלחם בהצלחה נגד רוסיה במלחמת ליבוניה שהסתיימה ב-1583 בחתימתו של הסכם פלוסה ושוודיה קיבלה בחזרה את העיר נרבה. באופן כללי הושפעה מדיניות החוץ של יוהאן מקשריו עם פולין, שבשנת 1587 היה בנו זיגימונד למלך פולין.

בתחום מדיניות הפנים הראה יוהאן רגשות אהדה כלפי הכנסייה הקתולית, בהשפעת אשתו קתרינה, שהייתה בתו של זיגמונט הראשון, מלך פולין וכתוצאה מכך נגרמו חיכוחים עם הכמורה והאצולה השוודיות. הוא חידש מספר מנהגים דתיים קתוליים וב-1575 הוא התיר למנזרים הקתוליים שנותרו בשוודיה, לקבל לשורותיהם מועמדים חדשים לנזירות. מעת לעת הוא גם התעמת עם אחיו הצעיר, קרל. יוהאן השלישי היה פטרון נלהב של האומנויות והארכיטקטורה.

==קישורים חיצוניים==

* 
* 

קטגוריה:מלכי שוודיה
קטגוריה:שליטי פינלנד
קטגוריה:ילידי 1537
קטגוריה:נפטרים ב-1592
כפר חיטיא

כפר חיטיא (גם: כפר חיטייא, כפר חטיה ו- כפר חטיאה) הייתה עיירה יהודית גדולה בגליל התחתון, הנזכרת רבות במקורות חז"ל.

משמעות שמה של העיירה בארמית הוא "כפר החיטים".

העיירה נזכרת בתלמוד הירושלמי כמקום אליו ברח ריש לקיש מפני רבי יהודה נשיאה לאחר שהתגלעה מחלוקת בין השניים, בסמוך למגדלא שמצפון לטבריה: .

העיירה נזכרת במקורות חז"ל גם כעיר מוצאם של מספר חכמים, ובהם האמורא יעקב איש כפר חיטייא והדרשן רבי עזריה דכפר חטיה, וכן נזכרת במדרש בראשית רבה בסיפור מעשה על חבורת פוחזים בני העיירה שנהגו להתנכל למלמד התינוקות בבית הכנסת המקומי, עד שאחד מהם נטה למות ובחר להעביר את ילדיו למשמורת אצל אותו מלמד.

חז"ל זיהו את העיירה בת זמנם עם העיר המקראית "הַצִּדִּים", הנזכרת בספר יהושע בנחלת שבט נפתלי: .

זיהויה המקובל של העיירה, וכפי שהוצבע עוד בראשית המאה ה-19 על ידי יהוסף שוורץ, הוא בחרבת חיטין שממערב לטבריה. במקום נתגלו ממצאים המעידים על יישוב יהודי גדול שהתקיים במקום בתקופת המשנה והתלמוד.

בקרבת העיירה, אשר ישבה בסמוך לדרך הראשית שבין טבריה וציפורי, שכנו מספר עיירות יהודיות מרכזיות בתקופת המשנה והתלמוד, ובהן בית מעון, ארבל, מגדלא, כפר ימה ומשכנא.

על שם העיירה הקדומה נקרא מושב כפר חיטים שהוקם בסמוך לאתרה בראשית שנות העשרים של המאה העשרים.

==קישורים חיצוניים==

==הערות שוליים==

קטגוריה:הגליל התחתון
קטגוריה:יישובים יהודיים בארץ ישראל בתקופת המשנה והתלמוד
דניאל מובשוביץ

הרב דניאל מובשוביץ מקלם. 1930~{{תמונה להחלפה}}
הרב דניאל מובשוביץ (בכתיב יידי: מאוושאוויץ; כונה גם: דניאל סידרעֶר, ור' דניאל מקלם; ה'תר"מ, 1880 - ה' באב ה'תש"א (משוער), 29 ביולי 1941) היה ראש ישיבה ומשגיח ליטאי, מראשי תנועת המוסר בעשורים שלפני מלחמת העולם השנייה, מנהיגו הרוחני של ה"תלמוד תורה" בקלם, וחתנו של רבי נחום זאב זיו, בנו של "הסבא מקלם".

==ביוגרפיה==

נולד בעיירה סידרא, הסמוכה לגבולה הצפון-מזרחי של פולין, לרב משה גרשון מובשוביץ, רב העיירה ולימים גם רבה של דומברובה ביאלוסטוצקה ונובי דוור, כולן עיירות הסמוכות זו לזו בנפת סוקולקה. 

בעשור הראשון של המאה ה-20, למד בכנסת ישראל שבסלובודקה, אצל רבי נתן צבי פינקל "הסבא מסלובודקה" שהיה לומד בחברותא עם אביו בשהותו בסדרה מדי שנה בחודשי הקיץ; בסלובודקה למד עם יחזקאל ברשטין ואהרן קוטלר. בתקופה זו הכיר את רבי אברהם דב כהנא שפירא רבה של קובנה, שהתרשם ממנו ומובא שאמר עליו: "לא ידוע לי מקיום [אדם] מופלג בכשרון בדומה לו בכל רחבי ליטא". לאחר לימודיו בסלובודקה עבר ללמוד ב"תלמוד תורה" הנודע בקלם אצל רבי צבי הירש ברוידא וגיסו רבי נחום זאב זיו בנו של "הסבא מקלם". 

לאחר פטירתו של רבי נחום זאב (הרנ"ז) בשנת ה'תרע"ו (1916), נשא דניאל מובשוביץ את בתו חיה לאשה. לזוג לא היו ילדים. גיסיו, חתני רנ"ז האחרים, היו אף הם אישים בולטים בתנועת המוסר: רבי אליהו אליעזר דסלר ורבי גרשון מיאדניק.

בראשית שנות ה-20 של המאה ה-20 (ה'תר"פ), נעשה הוא "מנהל התלמוד תורה", תפקיד המקביל לתפקידם של ראש ישיבה ומשגיח בישיבות הרגילות. הוא היה המנהיג הרוחני של "קלם", ובתוקף מעמדו זה - מראשי תנועת המוסר בתקופה שלפני מלחמת העולם השנייה. בתחילת כהונתו בקלם היה בה עדיין רבי ראובן דב דסלר והם כיהנו בצוותא, לאחר עזיבתו של רבי ראובן דב את קלם, התמנה כמנהל רוחני לצידו, גיסו רבי גרשון מיאדניק.

כותבי קורותיו מציינים את היותו "טהור וקדוש ועניו" מלבד כישרונו ועמלו בלימוד התורה, בשל סגנון עבודתו הרוחנית זכה להערצתו של רבי אלחנן וסרמן שדבק בו לאחר פטירת רבו החפץ חיים.

==פטירתו בשואה==
בה' באב ה'תש"א, 29 ביולי 1941 נרצח בידי משטרת העזר הליטאית תחת פיקודו של גרמני נאצי, איש הגסטפו מקובנה. יחד עמו הובלו אל מותם: גיסו רבי גרשון מיאדניק, דודתם נחמה ליבה ברוידא, בני משפחתם, וכל תלמידיו ששהו באותה עת בישיבה. נמסר מפי עדי ראייה שהחבורה צעדה כששירת "אדון עולם" בפיה וכי רבי דניאל קיבל היתר ממנהיג הרוצחים לשאת נאום קצר על קידוש השם לפני ההוצאה להורג.

העדויות המפורטות על הוצאתו להורג וצורת התנהגותו בעת הריגתו התפרסמו בגיטאות בליטא מפי ניצולים.

==קישורים חיצוניים==
* 'מובשוביץ, ר' דניאל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 66 (, תמונה 1264).
* שרידים מתורתו של הרב דניאל מובשוביץ הי”ד, ר”מ ומנהל ה”תלמוד תורה” בקלם - אתר [http://toratcha.com/?p=14035 תורתך לא שכחתי].

==הערות שוליים==

קטגוריה:רבנים פולנים
קטגוריה:רבנים ליטאים
קטגוריה:תנועת המוסר: אישים
קטגוריה:קלם (תנועת המוסר)
קטגוריה:משפחת ברוידא-זיו
קטגוריה:נספים בגטו קובנה
קטגוריה:רבנים שנספו בשואה
אוניברסיטת מיזורי

אוניברסיטת מיזורי (באנגלית: University of Missouri; בראשי תיבות: MU; בקיצור: Mizzou או Missouri) היא אוניברסיטה ציבורית במיזורי שבארצות הברית. הקמפוס המרכזי של האוניברסיטה נמצא מיום היווסדה בקולומביה שבמיזורי. האוניברסיטה נוסדה ב-1839 והיא הגדולה ביותר במיזורי, עם מעל 31,401 סטודנטים בשנת 2021. בעת שהוקמה בשנת 1839, הייתה לאוניברסיטה הראשונה הנמצאת ממערב לנהר המסיסיפי. לאוניברסיטה שלושה קמפוסים נוספים ברחבי מיזורי: ברולה, בקנזס סיטי ובסנט לואיס. האוניברסיטה חברה באיגוד האוניברסיטאות האמריקניות.

מרכז מחקר הכור הגרעיני שבאוניברסיטה הוא העוצמתי לסוגו בעולם. אוניברסיטת מיזורי היא אחת משש האוניברסיטאות הציבוריות בארצות הברית בעלות בית ספר לרפואה, רפואה וטרינרית, הנדסה, חקלאות ומשפטים, אשר כולם נמצאים בתוך קמפוס אחד. בית הספר לעניינים ציבוריים של האוניברסיטה נקרא על שמו של הנשיא ה-33 של ארצות הברית, הארי טרומן, שהגיע ממיזורי.

==קולג'ים ובתי ספר==
* (1839)
* (1841)
* (1859)
* (1867)
* (1870)
* (1872)
* (1872)
* (1908)
* (1914)
* (1917)
* ע"ש סינקלייר (1920)
* (1946)
* בית ספר לעבודה סוציאלית (1948)
* הקולג' למצטיינים (1958)
* (1960)
* (1975)
* בית הספר למשאבי טבע (1989)
* בית הספר למדעי מידע וטכנולוגיות למידה (1997)
* (2000)
* ע"ש טרומן (2001)
* בית הספר ללימודים חזותיים (2018)

==קישורים חיצוניים==

* 

* [http://www.mutigers.com/ אתר האתלטיקה] של האוניברסיטה
* 

==הערות שוליים==

*
מיזורי
קטגוריה:מיזורי: מבנים
קטגוריה:איגוד האוניברסיטאות האמריקניות
קטגוריה:קולומביה (מיזורי)
דמויי דורבן

[[נוטריה]]
[[אגוטי שחור]]
דמויי דורבן (שם מדעי: Hystricognathi) היא אינפרא-סדרה של מכרסמים מתת-סדרת דמויי קביה החיים בדרום-מזרח אסיה, אפריקה, אמריקה הדרומית ואמריקה הצפונית. בתוכם כלולים מיני המכרסמים הגדולים בעולם, כשהגדול ביותר הוא קפיבארה מצויה מביצות אמריקה הדרומית השוקלת מעל 90 ק"ג – כמו סוס פוני. רבים מהם גדולים מכדי להיכנס למאורות וכדי להתגונן מטורפים הם פיתחו קוצים ארוכים על גופם אצל הדורבניים והסמרניים הקרובים להם או רגליים מהירות כמו המארה הפטגונית. רובם חיים בקבוצות גדולות ואפילו במחילות גדולות.

המאפיין העיקרי של בני הקבוצה הוא ששריר המלעס שלהם עובר דרך הלסת העליונה ומתחבר לצד השני. כמו רוב המכרסמים הם בעלי חותכות חזקות המאפשרות להם להתמודד עם מזונות קשיחים כמו זרעים או גזעים. רוב המינים אוכלי צמחים אך חלקם יגוונו גם במזון מהחי.

מאפיין נוסף המיוחד למכרסמים אלה הם התנהגות משחק ייחודית בעודם מנענעים את הראש באופן מיוחד ורצים יחדיו.

==מיון==
*אינפרא-סדרה דמויי דורבן (Hystricognathi)
****משפחה Baluchimyinae – נכחדה
****משפחה דרבניים (Hystricidae)
**קבוצה פיומורפיים (Phiomorpha)
****משפחה חולדות שפניות (Petromuridae) – בה סוג ומין יחיד: חולדה שפנית (Petromus typicus)
****משפחה חולדות קנים (Thryonomyidae)
****משפחה חולדים עירומים (Heterocephalidae) – בה סוג ומין יחיד: חולד עירום (Heterocephalus glaber)
****משפחה מכרתניים (Bathyergidae)
**קבוצה קביות העולם החדש (Caviomorpha)
****משפחה סמרניים (Erethizontidae)
***על-משפחה Cavioidea
****משפחה אגוטיים (Dasyproctidae)
****משפחה פאקות (Cuniculidae)
****משפחה Eocardiidae – נכחדה
****משפחה דינומיסיים (Dinomyidae)
****משפחה קביתיים (Caviidae)
***על-משפחה Octodontoidea
****משפחה אוקטודוניים (Octodontidae)
****משפחה טוקואיים (Ctenomyidae)
****משפחה חולדות קוצניות (Echimyidae)
****משפחה נוטריים (Myocastoridae) – בה סוג ומין יחיד: נוטרייה (Myocastor coypus)
****משפחה הוטיים (Capromyidae)
****משפחה הוטיות ענק (Heptaxodontidae) – נכחדה
***על-משפחה Chinchilloidea
****משפחה צ'ינצ'יליים (Chinchillidae)
****משפחה Neoepiblemidae – נכחדה
****משפחה חולדות צ'ינצ'יל (Abrocomidae)

==קישורים חיצוניים==

קטגוריה:דמויי קביה
קטגוריה:טקסונים קיימים שהתפתחו באאוקן
ג'וזף ווטל

ג'וזף לאונרד ווטל השלישי (באנגלית: Joseph Leonard Votel III; נולד ב-14 בפברואר 1958) הוא גנרל בדימוס ששירת בצבא ארצות הברית. פיקד על פיקוד מרכז של ארצות הברית, על רגימנט הריינג'רס ה-75, על פיקוד המבצעים המיוחדים המשולבים ועל פיקוד המבצעים המיוחדים.

==קריירה צבאית==
ווטל נולד וגדל במינסוטה. הוא החל את דרכו בצבא ארצות הברית עם הרשמו למכללה הצבאית וסט פוינט. לאחר שסיים את חוק לימודיו ב-1980, והוסמך כקצין בדרגת לוטננט. עם סיום לימודיו התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. לאחר מכן שירת כמפקד מחלקה וכמפקד פלוגה בדיוויזיית החי"ר ה-3. בהמשך שימש כמפקד הגדוד ה-2 בחטיבת החי"ר ה-22 ולאחר מכן כמפקד הגדוד ה-1 ברגימנט הריינג'רס ה-75. מיולי 2001 עד אוגוסט 2003 שימש ווטל כמפקד רגימנט הריינג'רס ה-75 ולחם במלחמת אפגניסטן. בין היתר השתתף ווטל במבצע קרנף, במהלכו צנח גדוד ריינג'רס ה-3 בקנדהאר וכבש שדה תעופה מידי כוחות הטאליבאן. לאחר מכן הוביל את כוחות הרגימנט במלחמת עיראק.

בתפקידו הבא עמד ווטל בראש מינהלה מיוחדת שריכזה את הטיפול במטעני החבלה בעיראק ובאפגניסטן בכפיפות לתת שר ההגנה. לאחר מכן שירת כסגן מפקד הדיוויזיה המוטסת ה-82 וכמפקד פיקוד המבצעים המיוחדים המשולבים (JSOC). לאחר מכן מונה בשנת 2014 למפקד פיקוד המבצעים המיוחדים. בשנת 2016 מונה למפקד פיקוד מרכז של ארצות הברית במקום לויד אוסטין. הוא שירת בתפקיד עד פרישתו מהצבא ב-2019.

ב-23 בינואר 2019 הוענק לו אות הערכה מטעם הרמטכ"ל אביב כוכבי.

==קישורים חיצוניים==

* .
* .
* .
* .
* .

==הערות שוליים==

קטגוריה:גנרלים בצבא ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד המבצעים המיוחדים המשולבים
קטגוריה:הריינג'רס
קטגוריה:מפקדי פיקוד המבצעים המיוחדים
קטגוריה:מפקדי פיקוד מרכז של ארצות הברית
קטגוריה:מעוטרי אות הערכה מטעם הרמטכ"ל
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1958
ויליאם דארבי

דארבי בשנת 1944
ויליאם אורלנדו דארבי (באנגלית: William Orlando Darby 8 בפברואר 1911 - 30 באפריל 1945) היה גנרל אמריקאי, שהתפרסם בתפקידו כמפקד גדוד הריינג'רים ה-1 במלחמת העולם השנייה.

==שירותו הצבאי==
דארבי גדל בפורט סמית, ארקנסו. דארבי החל את דרכו בצבא ארצות הברית עם הרשמו למכללה הצבאית באקדמיה הצבאית ווסט פוינט. בשנת 1933 סיים את לימודיו, הוסמך כקצין והתגייס לצבא. דארבי עבר הכשרה כלוחם וקורס קציני תותחנים. עם פרוץ מלחמת העולם השנייה גילה דארבי עניין גובר בקומנדו הבריטי. משהוחלט להקים יחידה דומה בצבא ארצות הברית נבחר דארבי, שלישו של מפקד דיוויזיית החי"ר ה-34, כמפקד הגדוד. במאי 1942 נוסד גדוד הריינג'רים ה-1. דארבי ניצח על הקמת הגדוד בבית הספר של הקומנדו הבריטי שבסקוטלנד. כמה מלוחמי ומפקדי הגדוד לקחו חלק בפשיטה על דייפ. בדצמבר 1942 לקח דארבי חלק במשימת סיור שביצעה הצוללת הבריטית "סראף" במטרה לבחון את האפשרות לבצע פשיטת קומנדו באי גליטה שבקרבת אלג'יריה. למרות המלצתו כי ניתן להוציא את הפשיטה אל הפועל הוחלט לבטלה.

דארבי הוביל את הגדוד בנחיתה בעיירה ארזיו (Arzew). ב-11 בפברואר 1943 הוביל דארבי את הגדוד בפשיטה על מוצב סאנאד שבמרכז תוניסיה, 19 קילומטרים בעומק קווי האויב. המוצב אויש על ידי חיילים איטלקים מאוגדת קנטאורו ומחטיבת החי"ר העשירית ברסאגלירי, שנחשבה לחטיבה עילית ללוחמה ההררית. בקרב נפצעו עשרים מלוחמי הגדוד נפצעו ואחד נהרג. הכוח הפושט בפיקוד דארבי הרג כשבעים וחמישה חיילים ושבה עשרה. על האופן בו הוביל את גדודו בפשיטה עוטר דארבי בכוכב הכסף. לאחר מכן פיקד דארבי על הגדוד בקרב על רכס אל-גואטר. על האופן בו ניהג את הגדוד בקרב זה עוטר דארבי בצלב השירות המצוין.

לאחר מכן ניצח דארבי על הקמת גדודי ריינג'רס נוספים. הוא הועלה לדרגת לוטננט קולונל ומונה למפקד כוח הריינג'רס ה-6615, הכולל את גדודי הריינג'רס ה-1, ה-3 ה-4 וגדוד הצנחנים ה-509. בפלישת בעלות הברית לסיציליה הוביל את צוות הקרב של הריינג'רס בנחיתת סער אמפיבית בג'לה. על הגבורה שהפגין בקרב זה עוטר דארבי בצלב השירות המצוין נוסף. במערכה על איטליה הוטלה על צוות הקרב המשימה לכבוש את העיירה ציסטרנה. במהלך הלחימה על היעד נקלעו שניים מן הגדודים למארב של כוח גרמני עדיף בהיקף שני רגימנטים. הכוח ספג כמות נפגעים אנושה ולמעשה חדל מלהתקיים ככוח לוחם.

לאחר מכן מונה דארבי למפקד רגימנט החי"ר ה-179 בדיוויזיית החי"ר ה-45. ב-23 באפריל 1945 החליף את עוזר מפקד הדיוויזיה ההררית ה-10 שנפצע בלחימה בעמק הפו. שבוע לאחר מכן נפגע בהפגזה ונהרג. אחר מותו הועלה לדרגת בריגדיר גנרל

. לאחר מותו אמר עליו הגנרל ג'ורג' פטון כי היה האמיץ בבני האדם אשר פגש. השחקן ג'יימס גארנר גילם את דמותו בסרט "הריינג'רים של דארבי" משנת 1958.

==לקריאה נוספת==
* ג'יימס אלטיירי, "ראשי-החנית", הוצאת מערכות, 1965.
* בן מקנטייר, מבצע קציצה: פרשיית הריגול האמיתית ששינתה את מהלכה של מלחמת העולם השנייה, תל אביב: עם עובד, 2010.
* מרטין בלומנסון, "אנציו: ההימור שנכשל", הוצאת מערכות, 1989

==קישורים חיצוניים==

* 
* 

==הערות שוליים==

קטגוריה:מעוטרי אות השירות המצוין
קטגוריה:גנרלים אמריקאים במלחמת העולם השנייה
קטגוריה:מעוטרי כוכב הכסף
מעוטרי מדליית השירות המצוין
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:אנשי צבא אמריקאים שנהרגו במלחמת העולם השנייה
קטגוריה:הריינג'רס
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1911
קטגוריה:אמריקאים שנפטרו ב-1945
קלייטוס הלבן

קלייטוס (ביוונית: Κλεῖτος) המכונה הלבן (ביוונית: Λευκός) כדי להבדילו מקלייטוס השחור. היה מצביא מוקדוני ששירת בצבאו של אלכסנדר הגדול, אולם את עיקר שמו קנה לו במלחמות הדיאדוכים.

==ביוגרפיה==
הוא נזכר לראשונה כאחד ממפקדי הכוח המוקדוני במהלך פלישת אלכסנדר הגדול להודו, הוא השתתף בקרב הידספס. אולם לאחר מכן כאשר הצבא התמרד באופיס, נשלחו רבים מהקצינים יחד עם קרטרוס חזרה למוקדון, קלייטוס היה ביניהם. אולם לאחר מותו של אלכסנדר, התמרדו הערים היווניות נגד הכובשים המוקדונים, מאבק שזכה לכינוי מלחמת לאמיה. קלייטוס הצטיין במיוחד במלחמה זו, והביס את הצי המורד הלא מוכן בקרב אמורגוס, ומאוחר יותר הביס אותו שוב בקרב על האיים האכינדים. הוא מונה על ידי העוצר אנטיפטרוס למושל לידיה. 

לאחר מותו של אנטיפטרוס בשנת 319 לפנה"ס, פרצה מלחמת ירושה בין היורש הרשמי שלו פוליפרכון, לבין בנו קסנדרוס. עד מהרה התרחבה המערכה, ואל פוליפרכון הצטרפו אאומנס, ואולימפיאס. אל קסנדרוס הצטרפו אנטיגונוס, תלמי, וניקנור. אנטיגונוס היה אמור לחצות את ההלספונט, המפרידים בין ממלכתו שבפריגיה, למוקדון שתחת שליטתו של פוליפרכון. קלייטוס בחר לצדד בפוליפרכון, זה האחרון שלח אותו כדי למנוע את נחיתת כוחותיו של אנטיגונוס באירופה. קסנדרוס שהיה זקוק לכוחות המדוברים, שלח את ניקנור בראש צי להיאבק בו. הקרב ביניהם התרחש ליד ביזנטיון, ובתחילה ניצח קלייטוס. אולם בהמשך התרשל והניח לציו ולחייליו להתפזר, מה שאפשר לניקנור לתקוף פעם נוספת ולנצח. קלייטוס נמלט עם כמה ספינות לחוף של תראקיה, וניסה להמשיך משם אל מוקדון, אולם נרצח בדרך בידי אנשיו של ליסימכוס שליט תראקיה. עם מותו נסתם הגולל על עתידו של פוליפרכון.

==הערות שוליים==

קטגוריה:אלכסנדר הגדול
קטגוריה:מוקדונים
קטגוריה:יוון העתיקה: היסטוריה צבאית
קטגוריה:יוונים הלניסטיים
קטגוריה:אישים שחיו במאה ה-4 לפנה"ס
משפחה מורכבת

משפחה מורכבת או משפחה משולבת הם מונחים המתארים משפחה בה לאחד מבני הזוג או לשניהם ילדים ממערכת יחסים קודמת, שאינם ילדים ביולוגיים של בן הזוג השני. ההורה הלא-ביולוגי מכונה "אב (או אם) חורג", והילדים מכונים "בן (או בת) חורג", תואר שמוחלף בהורה שלוב. התואר חורג טעון בהקשרים שליליים בהבניות התרבותיות, ומבנה ציפיות וחששות מנשיאתו. מעטים משתמשים בתואר חורג בהרחבה גם לקרובי משפחה מדרגה שנייה: סבא וסבתא, דודים וכן הלאה.

מערכות היחסים הרגשיות במשפחה מורכבת נוטות להיות מאתגרות ודורשניות לעיתים קרובות כשלאם החורגת סטריאוטיפ של "מרשעת" ורעה כלפי ילדיה החורגים, דבר המיוצג בין השאר במעשיות שלגיה ושבעת הגמדים, סינדרלה, עמי ותמי ואחרות.

==לקריאה נוספת==
* משפחות משולבות בישראל, איילת ציונוב, הלשכה המרכזית לסטטיסטיקה, טבת תשע"ה, ינואר 2015, http://www.cbs.gov.il/publications/pw89.pdf
* גליה צבר, נעמה צבר בן-יהושע, שני בתים וילד, סיפורן של משפחות משולבות בישראל, תל אביב: שוקן, 2012

==הערות שוליים==

קטגוריה:משפחה
שוקי בן-נעים

שוקי בן-נעים (נולד ב-3 בנובמבר 1978) הוא תסריטאי ויוצר טלוויזיה ישראלי. זוכה פרס האקדמיה הישראלית לטלוויזיה (יחד עם רונית ויס ברקוביץ ועמית ליאור) על תסריט הסדרה "מרחק נגיעה".

==ביוגרפיה==
בן-נעים הוא בוגר ישיבת ההסדר עתניאל ובוגר בית הספר סם שפיגל לקולנוע ולטלוויזיה, במגמת תסריטאות. בשנת 2007 שימש יחד עם רונית ויס ברקוביץ ועמית ליאור כתסריטאי הסדרה "מרחק נגיעה", שזכתה להצלחה רבה ומדרוג גבוה. ב-2008 הפכה לסדרה הישראלית השנייה שנרכשה על ידי הרשת האמריקאית HBO, אחרי הסדרה "בטיפול"

בשנת 2008 כתב את תסריט סדרת הדרמה "חמישה גברים וחתונה", ששודרה בערוץ 10. ב-2009 כתב את תסריט הסדרה "מעורב ירושלמי" עבור זכיינית ערוץ 2, קשת. באותה שנה שימש כיועץ תסריט הסרט "עיניים פקוחות". בשנת 2011 יצר ושימש כתסריטאי ראשי של הסדרה "אורים ותומים", ששודרה ב-Yes. בשנים 2014-2012 יצר וכתב את תסריט הסדרה "נויורק".

בשנת 2015 החל לשמש כתסריטאי ראשי של הסדרה "אשתו של גיורא" המשודרת בערוץ 10.

==פרסים==
* פרס האקדמיה הישראלית לטלוויזיה - 2007
==קישורים חיצוניים==

*
*
*

==הערות שוליים==

קטגוריה:בוגרי ישיבת שעלבים
קטגוריה:בוגרי ישיבת עתניאל
קטגוריה:בוגרי בית הספר סם שפיגל לקולנוע ולטלוויזיה
קטגוריה:תסריטאי טלוויזיה ישראלים
קטגוריה:זוכי פרס האקדמיה לטלוויזיה: תסריטאים
קטגוריה:ישראלים שנולדו ב-1978
אסלאם בהודו

שיעור המוסלמים בהודו, 2011
האסלאם היא הדת השנייה בגודלה בהודו ומהווה כ-14.2% מהאוכלוסייה עם כ-172 מיליון מוסלמים (על פי מפקד 2011). רוב המוסלמים בהודו משתייכים לאסלאם הסוני, ומיעוטם לאסלאם השיעי. הודו מדורגת במקום השלישי בעולם מבחינת גודל אוכלוסיית המוסלמים.

האסלאם הגיע לראשונה לחוף המערבי של הודו עם סוחרים ערבים כבר במאה השביעית, לחוף מלבר וקונקאן-גוג'ארט. מסגד צ'יר-אמאן ג'ומעה בקרלה נחשב למסגד הראשון בהודו. הוא נבנה על ידי מאלכ אבן דינאר בשנת 629 לספירה.

בעקבות המשלחת של מושל בחריין לבהרוץ' במאה השביעית, מהגרים ערבים וסוחרים פרסים מדרום ערב והמפרץ הפרסי החלו להתיישב לחופי גוג'ארט ולהקים שם קהילות.

במחצית השנייה של המאה ה-8, היו מספר קרבות בין צבאות בית אומייה ובין הממלכות ההודיות שממזרח לנהר האינדוס. ב התחזקו העימותים תחת שלטון הע'זנווים והתגברו אף יותר תחת השושלת הע'ורית, מה שהביא לכניסת האסלאם לצפון הודו ולהקמת סולטנות דלהי. סולטנות דלהי שלטה במשך יותר מ-300 שנה, ואז החלה להתפרק ולהתפצל לסולטנויות מפורדות: סולטנות בנגל וסולטנויות הדקאן. בשנת 1339, שמס א-דין שאה מיר היה לשליט המוסלמי הראשון של קשמיר, וייסד את השושלת המירשאהית.

במהלך המאות ה-13 וה-14 הייתה סולטנות דלהי חזקה ויציבה, ואף הצליחה לעמוד מול תקיפות המונגולים. בתקופה זו שגשגו המסחר והתעשייה, כנו גם האמנויות והתרבות.

ב קמה האימפריה המוגולית, שהמשיכה בגישה המאחדת והצליחה ליצור תרבות וממשל רבגוניים וסובלניים. תחת שלטונו של אורנגזב הוחלה השריעה החנפית ברחבי האימפריה; האימפריה המוגולית הייתה למעצמת המסחר והתעשייה הגדולה בעולם.
במהלך המאה ה-18 החלה האימפריה המוגולית לאבד מכוחה ומגדולתה. הקיסר המוגולי האחרון בהאדור שאה השני היה למעשה שליטה של העיר שאה-ג'האן-אבאד בלבד. הוא הוגלה ממקום מושבו לבורמה בידי הראג' הבריטי במהלך המרד ההודי הגדול בשנת 1857.

בשנת 1947 חולקה הודו הבריטית חלוקה מדינית-דמוגרפית. לאחר החלוקה נוצרו הישויות המדיניות פקיסטן והודו. לאחר החלוקה, כשני שלישים מהמוסלמים שגרו בהודו הבריטית עברו לפקיסטן, וכשליש בהודו.

==ראו גם==
* סולטנות דלהי
* האימפריה המוגולית
* חלוקת הודו
* אחמדיה

==קישורים חיצוניים==

* 

== הערות שוליים ==

*
קטגוריה:הודו: דת ופילוסופיה
הודו
הודו
תרזה אנדרסן

תרזה "טרי" אנדרסן (באנגלית: Teresa "Terry" Andersen, נולדה בשנת 1953) היא שחיינית צורנית אמריקאית בעבר. היא אלופת העולם בעלת 3 מדליות זהב מאליפות עולם אחת (בלגרד 1973).

== ביוגרפיה ==
אנדרסן נולדה בסנטה קלרה, קליפורניה. היא החלה לשחות בגיל 10. בתחילת שנות ה-70 היא שלטה בשחייה צורנית בעולם. באליפות העולם הראשונה שנערכה בבלגרד בשנת 1973 היא זכתה בכל 3 מדליות הזהב האפשרויות, בתחרות ליחידיות, בתחרות לזוגות ובתחרות הקבוצתית. הישג שהחזיק מעמד עד לשנת 1986.

לאחר שפרשה מהשתתפות בתחרויות עבדה אנדרסן כמאמנת נבחרת גרמניה בשחייה צורנית בשנת 1974. לאחר מכן, היא אימנה את נבחרת דרום אפריקה בשחייה צורנית בשנים 1976 ו-1979. היא עזרה לקדם ענף ספורט זה שנכנס למשחקים האולימפיים בשנת 1984.

== תארים והישגים ==
* בשנת 1986 זכתה אנדרסן להכלל בהיכל התהילה הבינלאומי של השחייה.

קטגוריה:ספורטאיות אמריקאיות
קטגוריה:אלופות עולם בשחייה צורנית
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
המאור (ברוקלין)

דף השער של גליונו השני של "המאור". ניו יורק 1950
המאור (באנגלית: Hamaor) הוא כתב עת תורני שיוצא לאור בברוקלין, ניו יורק, מראשית שנות ה-50 של המאה ה-20.

העורך המייסד של כתב העת היה הרב מאיר אמסל שערך את גליונותיו עד פטירתו ב-2007. כתב העת היה מזוהה באופן לא-רשמי עם חסידות חב"ד בשל קשריו של העורך עם הרבי מנחם מנדל שניאורסון שהיה מפרסם אחדות משיחותיו, מוגהות אישית על ידו ב"המאור". נכון לראשית שנת 2014 ראו אור למעלה מ-450 גליונות של כתב העת.

==תכנים==
המאור הודפס לראשונה כירחון ולפי דברי עורכיו הוא . במצעו של כתב העת בגליונו הראשון, נאמר כי ישמש במה משותפת לכל "גדולי דורנו, חכמיו וסופריו" לפרסום מאמרים תורניים והלכתיים, כמו גם מסות וקטעי פובליציסטיקה על האקטואליה של יהדות ארצות הברית ויהדות העולם בכלל.

בנוסף, הדגיש כתב העת את העיסוק במצבם הכלכלי של רבנים פליטי השואה שהגיעו במהלך מלחמת העולם השנייה ולאחר המלחמה לחופי ארצות הברית והתקשו להתערות בחברה ולהתפרנס.

כתב העת פרסם לאורך השנים, קטעים מכתבי יד רבניים מכל התקופות, וחידושי תורה מפרי עטם של רבני התקופה, בעיקר מקרב יהדות ארצות הברית. פסקי הלכה רבים התפרסמו לראשונה על דפי גליונותיו של "המאור", כמו גם סקירות ביוגרפיות של רבנים, מדורים מיוחדים בהמאור מוקדשים גם לענייני מחשבה וחסידות.

בהיותו כתב עת שיצא במשך כל מחציתה השנייה של המאה ה-20 שזורים בו פרטים רבים על ההיסטוריה של יהדות ארצות הברית בתקופה זו, פרטים על אישים רבים מקרב יהדות זו, וסיקורים שנעשו בזמן אמת של פולמוסים הלכתיים, כמו פולמוס כשרות הג'לטין.

==כותבים==
בין כותבי "המאור" במשך שנות קיומו נמנו רבנים ידועי שם רבים כמו: הרב יעקב מסקין, הרב יונתן שטייף והרב אייזיק אוזבנד, ופוסקי הלכה כמו: הרב משה פיינשטיין, הרב שלמה זלמן ברוין, רבי מאיר איזקסון, הרב שריה דבליצקי והרב אפרים גרינבלט. חיים בלוך והרב יקותיאל יהודה גרינוולד פרסמו בו מאמרים היסטוריים.

==ספר היובל "המאור" וזיכרון בספר==
לרגל חגיגות יובל ה-25 להדפסת כתב העת, הדפיס העורך שני כרכים עבי כרס כ"ספר יובל", האחד בעל דגש תורני, והשני ספרותי; הכולל בתוכו מאמרים ומידע רב על אישים בולטים ביהדות האורתודוקסית בארצות הברית. הכנת הכרכים נמשכה זמן רב, והם נדפסו בפער שנים ניכר:
* 
* 

==קישורים חיצוניים==
* 
* 

;גליונות השנה הראשונה של "המאור"
* 
* 
* 
* 
* 
* 
;גליונות נוספים
* 
* 
* 

קטגוריה:ארצות הברית: כתבי עת תורניים
FIFA 16

פיפ"א 16 הוא משחק וידאו מסדרת המשחקים FIFA שפותח על ידי חברת EA Canada, אשר יצא לראשונה ב-22 בספטמבר (בארצות הברית) וב-24 בספטמבר (באירופה) 2015. המשחק יכול להיות משוחק בשבע פלטפורמות והן: Xbox 360 ,Playstation 4 ,Playstation 3 ,Android ,IOS ,Xbox One ,Microsoft Windows.

נכון לאוגוסט 2015 רשימת האצטדיונים המלאה פורסמה.

רשימת האצטדיונים (נכון ל-15 ביוני 2015):

;ספרד
* קאמפ נואו, ברצלונה, ברצלונה
* סנטיאגו ברנבאו, מדריד, ריאל מדריד
* אצטדיון המאסטייה, ולנסיה, ולנסיה
* אצטדיון ויסנטה קלדרון, מדריד, אתלטיקו מדריד
;גרמניה
* בורוסיה פארק, מנשנגלדבך, בורוסיה מנשנגלדבך
* אליאנץ ארנה, מינכן, באיירן מינכן, מינכן 1860
* זיגנאל אידונה פארק, דורטמונד, בורוסיה דורטמונד
* פולקספארקשטדיון, המבורג, המבורג
* האצטדיון האולימפי של ברלין, ברלין, הרטה ברלין
* פלטינס ארנה, גלזנקירכן, שאלקה 04
;אנגליה
* אצטדיון האמירויות, לונדון, ארסנל
* סיטי אוף מנצ'סטר (אצטדיון האיתיחד), מנצ'סטר, מנצ'סטר סיטי
* אולד טראפורד, מנצ'סטר, מנצ'סטר יונייטד
* אצטדיון ומבלי, לונדון, נבחרת אנגליה בכדורגל
* וייט הארט ליין, לונדון, טוטנהאם הוטספר
* סטמפורד ברידג', לונדון, צ'לסי
;ליגות
* לה ליגה, הליגה הספרדית השנייה בכדורגל
* פרמייר ליג, פוטבול ליג צ'מפיונשיפ, הפוטבול ליג הראשונה, הפוטבול ליג השנייה
* ליגה 1, ליגה 2
* הבונדסליגה, הבונדסליגה השנייה
* סרייה א', סרייה ב'

==נבחרות הנשים==
לראשונה מכל משחקי הפיפ"א היו במשחק 12 נבחרות נשים.

* נבחרת אוסטרליה בכדורגל נשים
* נבחרת אנגליה בכדורגל נשים
* נבחרת ברזיל בכדורגל נשים
* נבחרת גרמניה בכדורגל נשים
* נבחרת ספרד בכדורגל נשים
* נבחרת איטליה בכדורגל נשים
* נבחרת קנדה בכדורגל נשים
* נבחרת סין בכדורגל נשים
* נבחרת מקסיקו בכדורגל נשים
* נבחרת ארצות הברית בכדורגל נשים
* נבחרת צרפת בכדורגל נשים
* נבחרת שוודיה בכדורגל נשים

==קישורים חיצוניים==
* 
* 

קטגוריה:משחקי וידאו משנת 2015
קטגוריה:משחקי כדורגל ממוחשבים
קטגוריה:משחקי EA Sports
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:FIFA (סדרת משחקים)
קטגוריה:משחקי וידאו שפותחו בקנדה
שלום אדון קורבה

שלום אדון קורבה (בצרפתית: Bonjour Monsieur Courbet) או הפגישה (La rencontre) הוא ציור של האמן גוסטב קורבה משנת 1854. היצירה מוצגת במוזיאון פאבר שבמונפלייה, צרפת. יצירה זו עוסקת בהצהרתו של גוסטב קורבה לגבי מעמדו ותפקידו של אמן בחברה - האמן הוא נפש חופשייה שאינה מקבלת תכתיבים מאף אדם, אפילו לא מפטרונו.

==רקע==
היצירה נוצרה בתקופת המהפכה התעשייתית שבה חלו שינויים רבים בחברה ובכלכלה וכך גם בתחום האומנות. באותה תקופה בעלי בתי החרושת מהמעמד הבורגני בצרפת התחזקו ובמקביל, מעמד הפועלים גדל והפך למנוצל יותר. ילדים ונשים עבדו בשכר זעום, בתנאים קשים וללא תנאים סוציאליים. קורבה בציוריו ביטא מצבים חברתיים שונים במטרה לייצג את האובייקטיביות וכתוצאה מכך נוצר זרם הריאליזם בעקבות ביקורות על ציוריו.

== תיאור היצירה ==
היצירה "שלום אדון קורבה" מתארת פגישה בין הצייר גוסטב קורבה לפטרונו אלפרד בריאס בקרבת מקום לאחוזת הפטרון במונפלייה. הציור מצויר בנוף כפרי אשר היה אהוד על גוסטב קורבה ומציג שלוש דמויות: האמן, הפטרון ולידו נמצאים משרתו וכלב הציד שלו, דבר המסמל את מעמדו הגבוה. לבוש הפטרון מהודר ולבוש משרתו מוקפד. האמן לבוש כנווד הוא אוחז במקל ביד אחת ובכובע בידו השנייה, על גבו תרמיל וכלי הציור שלו כאשר הוא מחזיק את הכובע בצורה נינוחה לעומת הפטרון ומשרתו אשר הורידו את הכובע כברכת שלום ואות של כבוד. מבטם מושפל כאשר קורבה עומד עם ראש מורם מלא גאווה ומביט ישירות בפטרונו.

==מרכיבים חזותיים==
האור ביצירה מגיע מצד שמאל מאור השמש, הפטרון ומשרתו נמצאים בצל שבא מן העץ, אותו לא רואים אך מזהים לפי צורת הצל. כאשר קורבה נמצא באור שמש מלא. הקומפוזיציה מתוכננת כך שקו האופק חותך את היצירה לרוחבה במרכז, והדמויות ממלאות את הקומפוזיציה במאוזן מכל צדדיה. הצבע ביצירה הוא ריאליסטי, הצבעים מייצגים את המציאות כפי שהיא נראית לעין האנושית, הצייר מצייר מה שהוא רואה. תפיסת החלל והפרספקטיבה היא עמוקה, קיימת חלוקה למישורים ניתן לראות כי האמן נמצא במישור הקדמי ומאחוריו הפטרון ומשרתו הנמצאים במישור השני. נוסף על כך, קיים שימוש בפרספקטיבה אווירית, ככל שמתרחקים האובייקטים קטנים ומטשטשים.

== לקריאה נוספת ==
*שטרמל קריסטין, ריאליזם, תל אביב: ספרי, 2005.

== קישורים חיצוניים ==

*
*[http://museefabre-en.montpellier3m.fr/index.php/COLLECTIONS/PRETS/Quelques_prets_majeurs/Gustave_Courbet_La_Rencontre אתר המוזיאון הרשמי], באתר Musée Fabre
*[https://www.khanacademy.org/humanities/becoming-modern/avant-garde-france/realism/a/courbet-bonjour-monsieur-courbet אקדמיית קהאן], באתר Khan Academy

קטגוריה:ציור ריאליסטי
קטגוריה:גברים בציור
קטגוריה:דיוקנאות עצמיים
קטגוריה:גוסטב קורבה
קטגוריה:בעלי חיים באמנות
ככה סתם

"כָּכָה סְתָם" הוא שיר של המשורר והפזמונאי ע. הלל, שהלחין סשה ארגוב וביצעה להקת הזמר התרנגולים.

השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן. הרפרטואר המוזיקלי התחלק לנושאים שנקבעו על ידי הבמאית נעמי פולני ושיר זה השתייך לקטגוריית "שכונה".

במלחמת יום הכיפורים הרבו שלמה ארצי ולהקת "גברת תפוח" להופיע יחד בפני חיילי משמר הגבול. לאחר המלחמה, בשנת 1974, הוציא ארצי בליווי הלהקה את האלבום "לכל החברים מהמסע מים אל ים". בין השירים הבולטים באלבום הייתה גם גרסת כיסוי לשיר "ככה סתם", שאותו סיים ארצי בתוספת שורה "She loves you, יה בה יה", כשילוב עם שירם של הביטלס "She Loves You". לביצוע של ארצי יצא וידאו קליפ, שמתאר את ארצי ואת חברי הלהקה עושים תעלולים לכל מי שנקרא בדרכם.

באלבום "מגדל הפזמון" שיצא בשנת 2009 הקליט שלומי שבן גרסת כיסוי לשיר,את הגרסה הוא ביצע גם בשנת 2019, בערב מחווה ללהקת התרנגולים.

==מילות השיר==
השיר מתאר את חוויותיהם של חבורת ילדים שובבים ושעשועי הילדים שהם מבצעים בשכונה: צילצול בפעמון ובריחה, השפרצת מים על הספר, קיצוץ חמנייה בגינה, סינוור המורה והבהלת זוג בשדירה.

הפזמון החוזר:

מתואר גם משחק הילדים הֵנְדְזַ-אפּ :

.

==אזכורים למילים "ככה סתם"==
המילים "ככה סתם", שפירושן "ללא סיבה", פותחות כל בית (אנאפורה).
בשיר "הכל זהב", כתב חיים חפר כמחווה למילים "לא בכוונה לחצנו על הפעמון" שבשיר.

המילים "ככה סתם" שימשו גם ככותרת לספר שיריו של סשה ארגוב ולמופע לזכרו.

הזמרת רחלי חיים ובעלה, השחקן והזמר בני נדלר, העלו את האלבום-מופע לילדים "מה עושות האיילות – ככה סתם", שכלל שירים של לאה גולדברג וע. הלל.

==קישורים חיצוניים==

* [https://nocs.acum.org.il/acumsitesearchdb/work?workid=1018681 ככה סתם], באתר אקו"ם
* [http://web.nli.org.il/sites/nli/Hebrew/library/Pages/BookReader.aspx?pid=1082650 תווים לשיר], עמוד 17 בספר התווים: ארגוב, סשה. ככה סתם - משירי סשה ארגוב, תל אביב, ידיעות אחרונות, 1979.

==הערות שוליים==

קטגוריה:שירי 1963
קטגוריה:סינגלים מ-1963
קטגוריה:שירי התרנגולים
קטגוריה:שירים בעברית
קטגוריה:שירי ע. הלל
קטגוריה:שירים שהולחנו על ידי סשה ארגוב
קטגוריה:שירים על ילדות
בלקיניה

בלקיניה (בשוודית: Blekinge) הוא חבל ארץ ומחוז בדרום-מזרחה של שוודיה. שטחה של בלקיניה הוא 3,055 קמ"ר ומספר תושביה כ-154,000 (נכון ל-24 בדצמבר 2014). בלקיניה היא אחד החבלים/מחוזות העתיקים ביותר בשוודיה, וקיים כבר משנת 1683.

מבחינה גאוגרפית, החבל גובל בחבלים סמולנד ואלנד מצפון, ובחבל סקונה ממערב. מדרום וממזרח נמצא הים הבלטי. המחוז גובל במחוז קאלמאר מצפון מזרח, במחוז קרונוברי מצפון, במחוז סקונה ממערב, ובים הבלטי מדרום.

== קישורים חיצוניים ==

==הערות שוליים==

קטגוריה:שוודיה: חבלים
קטגוריה:שוודיה: מחוזות